Source: http://sporttim.ro/volei/csm-lugoj-nu-rezista-pe-terenul-campioanei-imbatabila-acasa
Timestamp: 2017-08-18 12:37:39+00:00

Document:
CSM Lugoj nu rezistă pe terenul campioanei imbatabilă acasă - sporttim.ro
Misiune absolut imposibilă pentru prim-divizionarele de pe malurile Timișului în deplasarea de la ora 18 în Ardeal, la debutul în faza secundă a campionatului, din prima grupă valorică, programat în fief-ul unei campioane naționale la zi care obținea 63 de puncte din 66 posibile în cursul sezonului regulat tur-retur.
CS Volei Alba Blaj s-a înclinat o singură dată în campania internă în curs, și atunci doar la limită, în 5 seturi, în deplasarea din decembrie la București, 3:2 pentru gazda CSM, repurtând în schimb 20 de victorii cu maximul de 3 puncte în ierarhie din totalul de 22 de apariții, astfel încât a pus punct returului cu un avans de 7 puncte față de cele din capitală respectiv de 13 față de CSM Târgoviște.
De fapt, ardelencele au păstrat aproape toate punctele în meciurile jucate acasă în sezonul regulat, cu o singură excepție, tocmai în runda inaugurală, în care au risipit unul singur, învingând la limită, cu 3:2, în 17 octombrie 2016, contra lui CSM București.
Date elocvente în privința forței deținătoarei titlului, de care lugojencele nu s-au putut apropia în primele două seturi. În cel inaugural, primul punct l-au smuls la 4:0, iar următoarele la 6:1 respectiv 9:2, sfârșindu-se 25:9 într-un sfert de oră de joc efectiv, derulat în continuitatea 12:4, 13:5, 15:6, 17:7, 22:8.
Cu un efectiv restrâns, în regrupare și necesitând un respiro între încheierea returului, moment în care a izbutit pătrunderea în zona locurilor 1-6, și startul în forcing-ul celor zece runde de play-off programate până în 26 aprilie, CSM Lugoj a rezistat doar ceva mai mult în setul al II-lea, 25:13 în 22 de minute.
Primul punct l-a smuls tot la 4:0 pentru CS Volei Alba, iar următoarele la 6:1 respectiv 8:2, însă gazdele aveau să se desprindă mai concludent spre final: 10:4, 11:5, 13:7, 14:8, 18:11, 19:12, 23:12 și 25:13.
Contând la Blaj pe Bălae, Ciocian, căpitanul Canea, Preda, Rotaru, Rus, De Geest, Roman, Jucu și Csillag, gruparea pregătită de Valerijan Luka, Ugljesa Segrt și Vasile Canea a oferit cea mai bună replică în setul III, pierdut cu 25:19 în 23 de minute de joc efectiv, însă n-a putut evita implacabilul deznodământ al înfrângerii în numărul minim de seturi: 3:0 (25:9, 25:13, 25:19).
În setul 3 a fost 2:0, 6:1, 6:3, 8:4, 9:5, 10:7, 12:9, 15:10, 17:11, 22:18 și finalmente 25:19. Depășită în 60 de minute de joc efectiv respectiv după o oră și 6 minute de la startul întâlnirii, ultima din runda inaugurală în play-off, CSM Lugoj se pregătește acum pentru debutul acasă în 1-6, miercuri de la ora 16,30 cu CS Știința Bacău, iar apoi pentru deplasarea sâmbătă la CSM București, în etapa a treia.
Campioanele au contat astăzi pe Salaoru, Ninkovic, Rodrigues de Almeida, Antonijevic, Lazic, Kramer, Onyejekwe, Markevich, Grbac și Vujovic ca libero.
CSM Lugoj așteaptă așadar acum pe teren propriu o echipă pe care în urmă cu două săptămâni o învingea cu 3:2, triumf care plasa sextetul bănățean în prim-planul luptei pentru prinderea locului 6, acontat la încheierea sezonului regulat. ”Așadar avem parte de spectacol, miercuri, 22 martie, de la ora 16,30, la Sala I.K. Ghermănescu. Pentru că nu este ora noastră obișnuită de joc, avem nevoie de distribuiri și popularizare. Dar…ne vedem la sală! CSM Lugoj în play off!”, este îndemnul clubului organizator.
Ieri, în primele două jocuri ale etapei I din zona 1-6 de play-off, CSM București – Dinamo 3:1 și CSM Târgoviște – CS Știința Bacău 3:1.
În runda inaugurală din play-out-ul Diviziei A1 de volei masculin, la Caransebeș, CS Volei – CS U Cluj 3:0 (:23, :29, :22).
Acest articol a fost publicat în Volei și etichetat cu Alba Blaj - CSM Lugoj 3-0, CSM Lugoj - Ştiinţa Bacău, Divizia A1, Play off, sport, volei feminin, zona 1-6. Salvează legătura permanentă.
• UVT Agroland, de vineri în cantonament, amicale în septembrie. Bogdan Paul: ”Să o luăm treptat și cred că vom face o figură frumoasă”
• CSM Timișoara, proiect tip Erasmus+ pentru instructori sportivi
• UVT Agroland, plus cu multiple stele de campioană: Roxana Bacșiș
• UVT Agroland încinge campania de achiziții cu aducerea Dianei Cărbuneanu
• UVT Agroland anunță cooptarea tinerei extreme Ariana Pîrv
1 • CS Volei Alba Blaj 0
1 • CSU Medicina Târgu Mureş 0
14 Oct 2017Etapa I
1 • CSA Steaua Bucuresti 0
1 • CSM București 0
1 • CSȘ2 Baia Mare 0
1 • LMV Tricolorul Ploiești 0
1 • Știința Bacău 0
7 Oct 2017Etapa I
18 Feb 2017Etapa XIV
1 • UVT Agroland Timişoara 35
2 • U Cluj 31
3 • CSU Oradea 16
4 • CSU Politehnica Timişoara 15
5 • CSU Medicina CNUE Târgu Mureş 12
6 • CSM Satu Mare 11
7 • ProVolei Arad 3

References: CSM 
 CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM